# name
La trajectòria de Josep Gudiol Ricart entre 1930 i 1940. Contribucions i aportacions al seu estudi

# metadata.dc.description[].value
Màster Oficial en Estudis Avançats en Història de l'Art. Facultat de Geografia i Història de la UB. Any: 2013, Directora: Immaculada Socias Batet

# metadata.dc.description.abstract[].value
L’origen de la investigació que presento ara sobre Josep Gudiol i Ricart
(1904-1985) es troba en la voluntat d’estudiar aspectes i personatges rellevants
de la Història de l’Art a Catalunya que, per motius diversos, han restat
difuminats o soterrats al llarg dels anys fins l’actualitat. Aquest és un dels
principals objectius del grup d’investigació «Tresors, marxants, col·leccions. El
diàleg artístic entre Espanya i Amèrica, 1850-1950», preocupat per temes
relacionats amb el col·leccionisme i també amb la historiografia, dos aspectes
que malgrat semblin distants actuen com dos vasos comunicants, i és des
d’aquesta perspectiva sota la qual presento aquest treball.
Des d’aquest punt de vista, la recerca sobre Josep Gudiol va sorgir de la
presa de consciència del greuge que suposa per a la historiografia catalana
que una figura tan rellevant com era el nebot de mossèn Gudiol no hagués
gaudit encara de l’atenció necessària que es mereix. És així que l’any 2009,
des del grup, ens varem plantejar realitzar una recerca sobre la brillant figura
de Josep Gudiol Ricart, focalitzant la recerca a l’Institut Amatller d’Art Hispànic,
d’una banda, i a l’arxiu familiar Gudiol-Corominas, de l’altra. I de resultes d’això,
l’any 2010 vaig participar breument en un acte d’homenatge a l’Institut Amatller
que es va dedicar a vindicar la figura de Josep Gudiol.

# metadata.dc.source[].value
Màster Oficial - Estudis Avançats en Història de l'Art

# metadata.dc.title[].value
La trajectòria de Josep Gudiol Ricart entre 1930 i 1940. Contribucions i aportacions al seu estudi